CELEX: E2020J0009
Language: fi
Date: 2021-07-15 00:00:00
Title: Tuomioistuimen Tuomio, annettu 15 päivänä heinäkuuta 2021, asiassa E-9/20 EFTAn valvontaviranomainen vastaan Norjan kuningaskunta (Työntekijöiden vapaa liikkuvuus – Sijoittautumisvapaus – Asetus (EU) N:o 492/2011 – Yrityksen johdon yhdistetty asuinpaikkaa ja kansalaisuutta koskeva vaatimus – Toimitusjohtaja – Hallituksen jäsenet – Yhdenmukaisuus) 2021/C 426/08

21.10.2021   
            
            
               FI
            
            
               Euroopan unionin virallinen lehti
            
            
               C 426/11
            
         
      TUOMIOISTUIMEN TUOMIO,
      annettu 15 päivänä heinäkuuta 2021,
      asiassa E-9/20
      EFTAn valvontaviranomainen vastaan Norjan kuningaskunta
      
         
            (Työntekijöiden vapaa liikkuvuus – Sijoittautumisvapaus – Asetus (EU) N:o 492/2011 – Yrityksen johdon yhdistetty asuinpaikkaa ja kansalaisuutta koskeva vaatimus – Toimitusjohtaja – Hallituksen jäsenet – Yhdenmukaisuus)
         
      
      (2021/C 426/08)
      Asiassa E-9/20, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että Norjan kuningaskunta ei ole noudattanut Euroopan talousalueesta tehdyn sopimuksen 31 ja 28 artiklan eikä työntekijöiden vapaasta liikkuvuudesta unionin alueella 5 päivänä huhtikuuta 2011 annetun Euroopan parlamentin ja neuvoston asetuksen (EU) N:o 492/2011 1 artiklan 1 kohdan mukaisia velvoitteitaan, koska se on pitänyt voimassa useita Norjan yhtiöoikeudessa säädettyjä kansalaisuutta ja/tai asuinpaikkaa koskevia vaatimuksia sellaisten henkilöiden osalta, jotka hoitavat tiettyjä johdon tehtäviä Norjassa rekisteröidyissä ja perustetuissa yrityksissä. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen ja Bernd Hammermann (esittelevä tuomari), on antanut 15 päivänä heinäkuuta 2021 tuomion, jonka tuomiolauselma on seuraava:
      
                  1.
               
               
                  Tuomioistuin toteaa, että Norjan kuningaskunta ei ole noudattanut ETA-sopimuksen 31 artiklan mukaisia velvoitteitaan, koska se on pitänyt voimassa julkisista osakeyhtiöistä annetun lain 6-11 §:n 1 momentin ja 6-36 §:n 2 momentin, yksityisistä osakeyhtiöistä annetun lain 6-11 §:n 1 momentin sekä rahoitusalan yrityksistä annetun lain 7-5 §:n ja 8-4 §:n 5 momentin.
               
            
                  2.
               
               
                  Kanne hylätään muilta osin.
               
            
                  3.
               
               
                  Asianosaiset vastaavat omista oikeudenkäyntikuluistaan.